Receipt for Part-repayment of Loan
Material: papyrus
Place: Oxyrhynchites
Categories: Bestätigung
Teilrückzahlung eines Darlehens
ϛ 
Ταυσορεῦς Πανεμγέως τῶν ἀπʼ Ὀξυρύγχων πόλ 
μετὰ κυρίου τοῦ προσήκοντ[ο]ς αὐτῇ [Κ]εφαλᾶτος 
τοῦ Κεφαλᾶτος τῶι συνόντι μοι κατὰ [ν]όμους 
ἀνδρὶ Σαραπίωνι Πτολεμαίου τῶν ἀπὸ τῆς 
αὐτῆς πόλεως χαίρειν. ὁμολογῶι ἀπέχειν 
παρὰ σοῦ ἐπὶ τοῦ πρὸς Ὀξυρύγχων πόλει Σαρα
πείου διὰ τῆς Διονυσίου, ὡς δʼ ἐπί τινων Φαύ
στου, κα[ὶ] τῶν μετόχων [τρ]απέζης ἀργυρίου 
Σεβαστοῦ νομίσματος [δραχ]μὰς τριάκοντα 
δὺο  κεφαλαίου αἳ εἰσιν ἀπ[ὸ] ἀργυρίου δραχμῶν 
ἑβδομήκοντα δύο  ὧν ἐδάνει
σά σοι κατὰ χειρόγραφον καὶ διαγραφὴν διὰ 
τῆς συστάσης ἐπὶ τοῦ αὐτοῦ Σαραπείου Ἀπίωνο 
τοῦ Ἀνδρομάχου τοῦ συνεσταμένου ὑπὸ τοῦ 
προγεγραμμένου Διονυσίου τραπέζης τῶι 
Νερωνείωι Σεβαστῶι μηνὶ τοῦ δεκάτου 
ἔτους Νέρωνος Κλαυδίου Καίσαρος Σεβαστοῦ 
Γερμανικοῦ Αὐτοκράτορος, μὴ ἐλαττουμέ
νης μου ἐν τῇ πράξι τῶν λοιπῶν δραχμῶν 
τεσσεράκοντα  κεφαλαίου καὶ τῶν ἀπὸ τοῦ 
νῦν τούτων τόκων ἔτι δὲ καὶ ἐν τῶι δικαί
ωι ἧς ὀφείλις μοι τῆς συμβιώσεως συνγρα
φῆς, κυρίας οὔσης ἐπὶ πᾶσι τοῖς διʼ αὐτῆς δε
δηλωμένοις. κυρία ἡ χείρ. ἔτους δωδεκάτου 
Νέρωνος Κλαυδίου Κα[ίσα]ρος Σεβαστοῦ 
Γερμανικοῦ Αὐτοκράτορος Φαῶφι δ. 
 Ταυσορεῦς Πανεμγέως ἀπέχω τὰς 
τοῦ ἀργυρίου δραχμὰς τριάκοντα δύο  κεφαλ 
ἀπὸ ἀργυρίου δραχμῶν ἑβδομήκοντα δύο ,
μὴ ἐλατ[τ]ουμένης μου ἐν τῇ πράξει τῶν 
λοιπῶν δραχμῶν τεσσαράκοντα  καὶ ἐν τῷ 
δικαίῳ ἧς ὀφείλεις μου συνγραφῆς ὡς πρόκειτ. 
Ζωίλος Ὥρου ἔγραψα ὑπὲρ αὐτῆς μὴ ἰδυίας 
γράμματα. ἔτους δωδεκάτου Νέρωνος 
Κλαυδίου Καίσαρος Σεβαστοῦ Γερμανικοῦ 
 Αὐτοκράτορος Φαῶφι δ.  Κεφαλᾶς ἐ
πιγέγραμμαι κύριος.  ἔτους δω
δεκάτου Νέρωνος Κλαυδίου Καίσαρος Σεβαστοῦ 
Γερμανικοῦ Αὐτοκράτορος Φαῶφι δ, διὰ τῆς Φαύστου 
καὶ τῶν μετόχων τραπέζης γέγονε ἡ διαγραφή.